परीक्षा देकर लौट रहे छात्रों को ट्रक ने कुचला, दो की मौत, एक घायल
देवास | परीक्षा देकर बाइक से लौट रहे तीन छात्रों को डबलचौकी क्षेत्र मेंं रेत के खाली ट्रक ने कुचल दिया। दो की मौत हो गई जबकि तीसरा गंभीर है। उसका इंदौर के प्राइवेट अस्पताल में इलाज चल रहा है। दो छात्र बारहवीं के थे जबकि तीसरा ग्यारहवीं का। पुलिस के अनुसार डबलचौकी शासकीय उमावि के बारहवीं का छात्र कार्तिक अमरसिंह लोधी निवासी अमोदिया (18), संदीप कमल पंवार (18) निवासी चौबापिपल्या और महेंद्र दिलीप परमार (18) निवासी राघौगढ़ साथ में बाइक से निकले। संदीप और कार्तिक बारहवीं का पेपर था, जबकि महेंद्र का 11वीं का पेपर दोपहर 2 बजे से था पर जल्दी स्कूल तरफ आ गया और पेपर देकर निकले दोस्तों के साथ चला गया। तीनों एक बाइक से डबलचौकी में इंदौर रोड स्थित पंप पर पेट्रोल डलवाने निकले थे। उसी दौरान इंदौर से कन्नौद तरफ जा रहे ट्रक ने बाइक सहित तीनों दोस्तों को कुचल दिया। इससे महेंद्र और संदीप की मौत हो गई जबकि कार्तिक गंभीर रूप से घायल हो गया।
hin_Deva hin_Deva